BBC Hausa - Hotuna da Bidiyo - Jawabin juyin mulkin Nijar
An sabunta: 6 ga Mayu, 2010 - An wallafa a 17:21 GMT
Jawabin juyin mulkin Nijar
A Jamhuriyar Nijar, Sojoji sun kwace mulki daga hannun tsohon shugaban kasar Tanjda Mamadou.
Rahotanni daga jamhuriyar ta Nijar na cewa shugabannin sojin da suka karbi mulkin kasar jiya sun bada sanarwar bude dukkan kan iyakokin kasar.
Sojojin sun yi juyin mulkin ne bayan dauki ba dadin da aka yi na tsawon wani lokaci da aka yi.
Colonel Goukoye Abdul Karimou shi ne ya bada sanarwar juyin mulkin. Ga ma hoton bidiyon sanarwar:
Jawabin Juyin Mulki
Col. Goukoye dai na cewa ne: "Maza da mata 'yan Nijar masu kishin kasa. A yau sha takwas ga watan Febrairu, mu dakarun tsaron Nijar mun daukar wa kanmu nauyin kawo karshen zaman dar dar da ake fama da shi a kasa kamar yadda kuka sani.
Majalisar koli ta maido da mulkin demokaradiyya a Nijar, wadda ni ke kakakinta, ta yanke shawarar dakatar da kundin tsarin mulki na jamhuriya ta shida, da kuma rusa dukkan hukumomi na gwamnati.